Diari Oficial de la Generalitat Valenciana


Sumari del DOGV 9094, del 27-05-2021 (2021/4625)

Informació pública de la resolució del contracte per a l'execució del Programa d'actuació integrada de desenvolupament de la unitat d'execució D-1, 2, 4-1 del Pla general.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4625


Data del document
:   08-04-2021

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la resolució del contracte per a l'execució del Programa d'actuació integrada de desenvolupament de la unitat d'execució D-1, 2, 4-1 del Pla general. [2021/4625]  
El Ple de l'Ajuntament, en sessió ordinària realitzada el dia 4 de febrer de 2021, ha adoptat acord amb la següent part dispositiva:  
  
«Primer. Desestimar les al·legacions formulades en data 20 d'agost de 2020 (RE 4803), per Vicente-José Monsonís Boix, en representació de la mercantil Urbanizadora Camí Vell de València, SL, amb CIF G63408560, pels motius assenyalats en la part expositiva del present acord.  
Segon. D'acord amb el Dictamen núm. 005/2021, de 7 de gener de 2020, del Consell Jurídic Consultiu de la Comunitat Valenciana, resoldre el contracte per al desplegament i execució del Programa d'actuació integrada de desenvolupament de la unitat d'execució D-1, 2, 4-1 del Pla general de Borriana, formalitzat el dia 28 de febrer de 2013, subscrit amb l'agrupació d'interés urbanístic Camí Vell de València i en el qual es va subrogar com a cessionària l'empresa Urbanizadora Camí Vell de València, SL, amb CIF E87493419, rescindint l'adjudicació de la condició d'agent urbanitzador d'Urbanizadora Camí Vell de València, SL, motivat per la inactivitat i consegüent demora en el compliment de les seues obligacions contractuals, causa de resolució imputable al contractista prevista en l'estipulació huitena del contracte per al desplegament i execució de l'esmentat Programa; en els incisos c i d de l'article 143.2 de la Llei urbanística valenciana, en l'article 337 del Reglament d'ordenació i gestió territorial i urbanística; i en l'article 223.d i f del text refós de la Llei de contractes del sector públic.  
  
Tercer. Acordar la cancel·lació de la programació i la subjecció de l'àmbit de la unitat d'execució D-1,2,4-1 redelimitada del Pla general de Borriana al règim del sòl urbanitzable sense programació.  
Quart. Iniciar la instrucció d'un procediment contradictori per a la determinació dels danys i perjudicis causats per l'incompliment culpable d'Urbanizadora Camí Vell de València, SL, de les seues obligacions com a urbanitzador del Programa d'actuació integrada per al desenvolupament de la unitat d'execució D-1, 2, 4-1, concedint als titulars de terrenys inclosos en l'àmbit d'aquesta actuació un període d'audiència de vint dies hàbils perquè presenten tota la documentació que entenguen pertinent en defensa dels seus drets, que puga justificar el reconeixement a favor seu de compensacions econòmiques, així com les dades bancàries necessàries per a procedir a la satisfacció d'aquestes.  
  
La indemnització a aquesta Administració i als interessats dels danys i perjudicis ocasionats es farà efectiva sobre l'aval de Caixa Rural Sant Josep de Borriana SCCV, amb NIF H01604828, dipositat en la Tresoreria municipal per Urbanizadora Camí Vell de València, SL, en data 26 de setembre de 2013, en concepte de garantia provisional de l'adjudicació del Programa d'actuació integrada per al desenvolupament de la unitat d'execució D-1, 2, 4-1 (núm. registre d'avals: 1895), per import de 38.500 ?; i sobre l'aval de Banc de Sabadell, SA, amb NIF I91719872, dipositat en la Tresoreria municipal per Urbanizadora Camí Vell de València, SL, en data 26 de setembre de 2013, en concepte de garantia definitiva, amb motiu de l'adjudicació del Programa d'actuació integrada per al desenvolupament de la unitat d'execució D-1, 2, 4-1 (núm. registre d'avals: 1894), per import de 46.926,58 ?; sense perjudici de la subsistència de la responsabilitat d'Urbanizadora Camí Vell de València, SL, pel que fa a l'import que excedisca de les esmentades garanties.  
Cinqué. Facultar l'Alcaldia tan àmpliament com resulte necessari per a adoptar tots els actes que siguen necessaris o convenients per a portar al seu pur i degut efecte aquesta resolució.  
Sisé. Comunicar al Consell Jurídic Consultiu de la Comunitat Valenciana el present acord, en compliment del que es preveu en l'article 7 del Reglament d'aquest Consell, aprovat per Decret del Govern Valencià 138/1996, de 16 de juliol.  
Seté. Una vegada siga ferm en via administrativa, publicar el present acord en el Diari Oficial de la Generalitat Valenciana, prèvia remissió d'un certificat d'aquest a la Conselleria de Política Territorial, Obres Públiques i Mobilitat per a la seua constància i publicitat en el Registre Autonòmic de Programes d'Actuació Integrada i Agrupacions d'Interés Urbanístic, d'acord amb el que es preveu en l'article 162.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
Huité. Donar compte del present acord a l'àrea econòmica i Tresoreria municipal.  
Nové. Notificar aquest acord a la mercantil Urbanizadora Camí Vell de València, SL, amb CIF Y13971648; a Caixa Rural Sant Josep de Borriana SCCV, amb NIF A81424509, com a entitat avaladora; a Banc de Sabadell, SA, amb NIF K58204221, com a entitat avaladora; a Juan-José Sánchez López, SA, JUJOSA, amb NIF B05516212, com a empresari constructor, i als titulars de drets i càrregues en l'àmbit de l'actuació, significant-los que contra aquest es podrà interposar, en el termini d'un mes comptador des de l'endemà de la notificació, recurs potestatiu de reposició davant el Ple d'aquest ajuntament o, en el termini de dos mesos, recurs contenciós administratiu davant la sala d'aquesta jurisdicció del jutjat d'aquesta jurisdicció de Castelló, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.»  
  
Cosa que vos trasllade perquè en prengueu coneixement als efectes oportuns.  
  
Borriana, 8 d'abril de 2021.- L'alcaldessa presidenta: Maria Josep Safont Melchor.